**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO INVESTICIJŲ PROJEKTO RENGIMUI IR PARAIŠKOS ILGALAIKEI PASKOLAI GAUTI TEIKIMUI**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos Vyriausybės 2014 m. lapkričio 26 d. nutarimu Nr. 1328 ,,Dėl Viešųjų pastatų energinio efektyvumo didinimo programos patvirtinimo“, Plėtros programos pažangos priemonės Nr. 02-001-06-04-01 „Skatinti pastatų renovaciją“ projektų finansavimo sąlygų aprašo „Modernizavimo fondo kompensacinių išmokų mokėjimo savivaldybių viešiesiems pastatams atnaujinti tvarkos aprašas“, patvirtinto 2022 m. liepos 25 d. Lietuvos Respublikos aplinkos ministro įsakymu Nr. D1-239, nuostatomis, AB Šiaulių banko ir UAB Viešųjų investicijų plėtros agentūros kvietimu teikti paraiškas viešųjų pastatų atnaujinimo projektams finansuoti pagal savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir atsižvelgdama į 2022 m. spalio\_\_\_ d. Plungės rajono savivaldybės Kontrolės ir audito tarnybos išvadą Nr.\_\_\_, Plungės rajono savivaldybės taryba n u s p r e n d ž i a:

1. Pritarti investicijų projekto „Plungės specialiojo ugdymo centro pastato dalies, Plungės r. sav., Plungės m., Mendeno g. 4, modernizavimas, siekiant pastato energinio efektyvumo didinimo“ (toliau – Modernizavimo projektas) rengimui, atsižvelgiant į Plungės rajono savivaldybės tarybos 2020 m. liepos 30 d. sprendimu Nr. T1-160 patvirtintą projektą „Paslaugų centro vaikams įkūrimas Plungės mieste“.
2. Pritarti paraiškos teikimui, siekiant Modernizavimo projektui gauti ilgalaikę lengvatinę iki 690 000 Eur (šešių šimtų devyniasdešimt tūkstančių eurų) paskolą dešimčiai metų iš AB Šiaulių bankas pagal UAB Viešųjų investicijų plėtros agentūra koordinuojamą finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“.

3. Paskolos grąžinimą ir palūkanų mokėjimą garantuoti Plungės rajono savivaldybės biudžeto lėšomis.

4. Įpareigoti Plungės rajono savivaldybės administracijos direktorių, o jo nesant – jį pavaduojantį asmenį – pasirašyti paskolos sutartį ir visus su Modernizavimo projekto įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Strateginio planavimo ir investicijų skyriaus vedėja Žaneta Vaitkuvienė

Finansų ir biudžeto skyriaus vedėja Daiva Mažeikienė

Sprendimą rengė

Strateginio planavimo ir investicijų skyriaus vyr. specialistė Toma Rupeikė

Finansų ir biudžeto skyriaus vedėjo pavaduotoja Margarita Tamošauskienė

**STRATEGINIO PLNAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PRITARIMO INVESTICIJŲ PROJEKTO RENGIMUI IR PARAIŠKOS ILGALAIKEI PASKOLAI GAUTI TEIKIMUI “**

2022 m. spalio 10 d.

Plungė

1. **Parengto teisės akto projekto tikslai, uždaviniai, problemos esmė.**

Sprendimo projekto tikslas – gauti pritarimą investicijų projekto „Plungės specialiojo ugdymo centro pastato dalies, Plungės r. sav., Plungės m., Mendeno g. 4, modernizavimas, siekiant pastato energinio efektyvumo didinimo“ (toliau – Modernizavimo projektas) rengimui, atsižvelgiant į Plungės rajono savivaldybės tarybos 2020 m. liepos 30 d. sprendimu Nr. T1-160 patvirtintą projektą „Paslaugų centro vaikams įkūrimas Plungės mieste“. bei paraiškos teikimui, siekiant Modernizavimo projektui 2023 m. gauti ilgalaikę lengvatinę iki 430 tūkst. Eur (keturių šimtų trisdešimt tūkstančių eurų) paskolą dešimčiai metų iš AB Šiaulių banko pagal UAB Viešųjų investicijų plėtros agentūros (VIPA) koordinuojamą finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, įgaliojant Savivaldybės administracijos direktorių, o jo nesant – jį pavaduojantį asmenį – pasirašyti paskolos sutartį ir visus su Modernizavimo projekto įgyvendinimu susijusius dokumentus. Paskolos grąžinimą ir palūkanų mokėjimą garantuoti Plungės rajono savivaldybės biudžeto lėšomis.

Lietuvos Respublikos aplinkos ministerija 2022 m. liepos 25 d. patvirtino Modernizavimo fondo kompensacinių išmokų mokėjimo savivaldybių viešiesiems pastatams atnaujinti tvarkos aprašą, kurio įgyvendinimą koordinuoja Lietuvos Respublikos aplinkos ministerijos Aplinkos projektų valdymo agentūra (APVA) bei sudarė palankias sąlygas atnaujinti energetiškai neefektyvius savivaldybėms priklausančius pastatus. Kompensacinė išmoka skiriama padengti dalį, ne daugiau kaip 50 proc. paramos gavėjo išlaidų, atnaujinant savivaldybės viešąjį pastatą, kai kitos dalies išlaidoms padengti gauta lengvatinė paskola iš Savivaldybių pastatų fondo pagal finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, kurį administruoja finansinis tarpininkas – AB Šiaulių bankas.

Plungės specialiojo ugdymo centras įgyvendina projektą „Paslaugų centro vaikams įkūrimas Plungės mieste“ Nr. 08.1.1-CPVA-K-429-01-0015 pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.1-CPVA-K- 429 „Paslaugų centrai vaikams“ (toliau – Projektas), kurio metu viena iš numatytų veiklų vykdyti Plungės specialiojo ugdymo centro pastato dalies, adresu Mendeno g. 4 Plungėje (Unikalus. Nr. 6897-5003-5014) kapitalinio remonto darbus. Projekto biudžete, pagal finansavimo sutartį rangos darbams yra numatyta skirti 1,71 mln. Eur. Pagal parengtą pastato dalies techninį projektą kapitalinio remonto darbų vertė siekia 3,09 mln. Eur, t. y. 1,38 mln. Eur daugiau nei Projektui skirtas finansavimas. Plungės rajono savivaldybė yra įsipareigojusi finansuoti Projektui įgyvendinti būtinas išlaidas, kurių nepadengia Projekto skiriamas finansavimas, biudžeto lėšomis. Dalis parengto techninio projekto sprendinių yra susiję su tvarkomo pastato dalies energijos efektyvumo didinimo priemonėmis, kurios gali būti finansuojamos iš Savivaldybių pastatų fondo. Siekiant pritraukti papildomų lėšų įgyvendinamo Projekto pastato dalies modernizavimui (pagal parengtą techninį projektą trūkstamų lėšų dydis apie 1,38 mln. Eur) bus teikiama paraiška Šiaulių bankui dėl lengvatinės paskolos iš Savivaldybių pastatų fondo iki 50 proc. nuo prašomos sumos (iki 690 tūkst. Eur) ir APVA – kompensacinei išmokai dėl likusios 50 proc. sumos subsidijos (iki 690 tūkst. Eur).

1. **Kaip šiuo metu yra sprendžiami projekte aptarti klausimai.**

Rengiama projektinė dokumentacija paraiškų teikimui, siekiant gauti ilgalaikę lengvatinę paskolą iš AB Šiaulių banko pagal VIPA koordinuojamą finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir kompensacinei išmokai gauti pagal APVA paskelbtą kvietimą teikti paraiškas pagal 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-01 „Skatinti pastatų renovaciją“ veiklą „Modernizavimo fondo kompensacinės išmokos savivaldybių viešiesiems pastatams atnaujinti“.

1. **Kodėl būtina priimti sprendimą, kokių pozityvių rezultatų laukiama.**

Priėmus sprendimą, Plungės specialiojo ugdymo centras galės tinkamai įgyvendinti Projektą, kurio metu bus modernizuotas Plungės rajono savivaldybės nuosavybės teise priklausomo Plungės specialiojo centro pastato dalis, taip pagerinant šio pastato dalies technines ir energines savybes, siekiant esminių statinių reikalavimų visumos, šiluminės energijos sąnaudų sumažinimo ir racionalaus energinių išteklių naudojimo, išlaidų šildymui sumažinimo ir gyvenimo kokybės pagerinimo.

1. **Siūlomos teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 28 punkte nurodyta, kad savivaldybių tarybos, priimdamos sprendimus dėl paskolų ėmimo, turi gauti savivaldybės kontrolės ir audito tarnybos išvadą.

Paskola bus skiriama pagal Lietuvos Respublikos Vyriausybės 2014 m. lapkričio 26 d. nutarimą Nr. 1328 ,,Dėl viešųjų pastatų energinio efektyvumo didinimo programos patvirtinimo“.

Kompensacinė išmoka iš Modernizavimo fondo skiriama pagal 2022 m. liepos 25 d. Lietuvos Respublikos aplinkos ministro įsakymą Nr. D1-239 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-01 „Skatinti pastatų renovaciją“ įgyvendinimo“.

1. **Pateikti skaičiavimus, išlaidų sąmatas, nurodyti finansavimo šaltinius.**

Pagal parengtą techninį projektą pastato dalies kapitalinio remonto darbų vertė – 3,09 mln. Eur, iš jų:

1,71 mln. Eur – Projekto biudžete numatyta suma statybos darbams;

690 tūkst. Eur – lengvatinė paskola iš savivaldybių pastatų fondo;

690 tūkst. Eur – kompensacinė išmoka iš Modernizavimo fondo.

Lietuvos Respublikos biudžeto sandaros įstatymo 10 straipsnio 1 dalies 1 punktu nustatyta, kad Savivaldybė, laikydamasi Seimo patvirtintų skolos, skolinimosi ir garantijų limitų, Vyriausybės nustatyta tvarka gali imti iš vidaus kreditorių arba užsienio kreditorių ilgalaikes (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) paskolas investicijų projektams finansuoti ir ankstesniems skoliniams įsipareigojimams vykdyti.

Šiuo metu Savivaldybė turi 9 ilgalaikes paskolas. Bendras skolintų lėšų likutis 2022 m. rugsėjo 30 d. – 7 525,2 tūkst. eurų.

Paskutinės, dabar imamos (3 mln. eurų) paskolos panaudojimo terminas pagal sutartį, pasirašytą su banku – 2024 m. balandžio 5 d.

Nepanaudotas šios paskolos likutis 2022-09-30 – 2 305,4 tūkst. eurų.

Planuojant imti ilgalaikę 3 mln. eurų paskolą, buvo planuojama panaudoti 2022 metais 850 tūkst. eurų, 2023 metais – 1 456,2 tūkst. eurų, 2024 m. – 693,8 tūkst. eurų.

Paskolos panaudojimas 2023 metais buvo planuojamas pagal tai, kiek bus grąžinama paskolų tais metais.

Lietuvos Respublikos Vyriausybei ir Seimui pateiktame 2023 metų Finansinių rodiklių įstatymo projekte, kaip ir ankstesniais metais numatyta, kad „savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2023 metams prognozuojamo neigiamo produkcijos atotrūkio nuo potencialo“. Tvirtinant 2022 metų biudžetą ši suma sudarė 722,39 tūkst. eurų, tad, tvirtinant 2023 metų biudžetą, ši suma nebus mažesnė.

Savivaldybė neviršys skolinimosi limito, imdama lengvatinę paskolą iki 430 tūkst. eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Nėra.

**8. Nurodyti, kieno iniciatyva sprendimo projektas yra parengtas.**

Projektas parengtas Plungės specialiojo ugdymo centro ir Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Didinamas rajono patrauklumas dėl teikiamų specializuotų kompleksinių paslaugų vaikams su negalia ir šeimoms, auginančioms vaikus su negalia* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Patrauklesnė gyventi, teikiamos specializuotos paslaugos didina patrauklumą šeimoms, auginančioms vaikus su negalia* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Paslaugos teikiamos Vakarų regione* | *Nenumatoma* |
| *Kitoms sritims, asmenims ar jų grupėms* | *Kuriamos naujos darbo vietos* | *Nenumatoma* |

Rengėja

Strateginio planavimo ir investicijų skyriaus vyr. specialistė Toma Rupeikė