**Projektas**

|  |
| --- |
| PLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL DIDŽIAUSIO LEISTINO VALSTYBĖS TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS SAVIVALDYBĖS ADMINISTRACIJOJE NUSTATYMO** |
| 2022 m. spalio 27 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, ir atsižvelgdama į Plungės rajono savivaldybės administracijos direktoriaus siūlymą bei Plungės rajono savivaldybės mero teikimą, Plungės rajono savivaldybės taryba n u s p r e n d ž i a:

1. Nustatyti didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių Savivaldybės administracijoje – 251.

2. Pripažinti netekusiu galios Plungės rajono savivaldybės tarybos 2021 m. balandžio 29 d. sprendimą Nr. T1-100 „Dėl didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus Savivaldybės administracijoje nustatymo“.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjo pavaduotoja Ilona Meškauskienė

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

„**DĖL DIDŽIAUSIO LEISTINO VALSTYBĖS TARNAUTOJŲ PAREIGYBIŲ IR DARBUOTOJŲ, DIRBANČIŲ PAGAL DARBO SUTARTIS, SKAIČIAUS SAVIVALDYBĖS ADMINISTRACIJOJE NUSTATYMO“**

2022 m. spalio 11 d.

Plungė

**1. Parengto teisės akto projekto tikslai, problemos esmė.**

Lietuvos Respublikos vietos savivaldos įstatymo 16 straipsnio 2 dalies 10 punkte nustatyta, kad savivaldybės tarybos išimtinė kompetencija – didžiausio leistino valstybės tarnautojų pareigybių ir darbuotojų, dirbančių pagal darbo sutartis, skaičiaus savivaldybės administracijoje nustatymas savivaldybės administracijos direktoriaus siūlymu mero teikimu.

Sprendimo projektas paruoštas Savivaldybės administracijos direktoriaus 2022 m. spalio 10 d. siūlymu Nr. A20-2431 bei Savivaldybės mero 2022 m. spalio 11 d. teikimu Nr. A20-2434, siekiant įgyvendinti Plungės rajono savivaldybės tarybos 2022 m. gegužės 26 d. sprendimą Nr. T1-139 „Dėl pavedimo Plungės rajono savivaldybės administracijai vykdyti centrinės perkančiosios organizacijos funkcijas“, pavedus Savivaldybės administracijai kaip centrinei perkančiajai organizacijai teikti pirkimų veiklos paslaugas Plungės rajono savivaldybės biudžetinėms ir viešosioms įstaigoms, kurių steigėja yra Plungės rajono savivaldybė.

Viešųjų pirkimų skyriuje bus įsteigtos dvi naujos valstybės tarnautojų, vyriausiųjų specialistų pareigybės ir Plungės rajono savivaldybės administracija skelbs konkursus šioms pareigybėms užimti nuo 2023 m. sausio 1 d.

**2. Kaip šiuo metu yra sprendžiami projekte aptarti klausimai.**

Šis klausimas bus aktualus tik nuo 2023 metų.

**3. Kodėl būtina priimti sprendimą, kokių pozityvių rezultatų laukiama.**

Padidinus didžiausią leistiną pareigybių skaičių, Administracijos direktoriaus įsakymu bus parengti valstybės tarnautojų pareigybių aprašymai, skelbiami konkursai pareigoms eiti. Bus įgyvendintas Plungės rajono savivaldybės tarybos 2022 m. gegužės 26 d. sprendimas Nr. T1-139 „Dėl pavedimo Plungės rajono savivaldybės administracijai vykdyti centrinės perkančiosios organizacijos funkcijas“.

**4. Siūlomos teisinio reguliavimo nuostatos.**

Sprendimu siūloma padidinti didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių savivaldybės administracijoje.

**5. Pateikti skaičiavimus, išlaidų sąmatas, nurodyti finansavimo šaltinius.**

Sprendimuiįgyvendinti lėšos bus skirtos iš 2023 m. Savivaldybės biudžeto.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Sprendimo projektui antikorupcinio vertinimo atlikti nėra būtinybės.

**8. Nurodyti, kieno iniciatyva sprendimo projektas yra parengtas.**

Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės administracijos Juridinio ir personalo administravimo, Viešųjų pirkimų, Finansų ir biudžeto, Buhalterinės apskaitos skyriams, Savivaldybės biudžetinėms ir viešosioms įstaigoms, kurių steigėja yra Savivaldybė.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenustatyta* |
| *Finansams* |  | *nenustatyta* |
| *Socialinei aplinkai* | *+* |  |
| *Viešajam administravimui* | *+* |  |
| *Teisinei sistemai* |  | *nenustatyta* |
| *Kriminogeninei situacijai* | *+* |  |
| *Aplinkai* |  | *nenustatyta* |
| *Administracinei naštai* |  | *nenustatyta* |
| *Regiono plėtrai* | *+* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Juridinio ir personalo administravimo skyriaus vedėjo pavaduotoja Ilona Meškauskienė