|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL FIKSUOTŲ PAJAMŲ MOKESČIO DYDŽIŲ IR LENGVATŲ, TAIKOMŲ ĮSIGYJANT VERSLO LIUDIJIMUS 2023 METAIS VYKDOMAI VEIKLAI, NUSTATYMO** |
| 2022 m. spalio 27 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 37 punktais, Lietuvos Respublikos gyventojų pajamų mokesčio įstatymo 6 straipsnio 3 punktu, Plungės rajono savivaldybės taryba n u s p r e n d ž i a:

1. Nustatyti 2023 metais vykdomai veiklai, įsigyjant verslo liudijimus:

1.1. fiksuotus pajamų mokesčio dydžius (sąrašas pridedamas, 1 priedas);

1.2. gyventojams taikomas lengvatas (sąrašas pridedamas, 2 priedas).

2. Pripažinti netekusiu galios Plungės rajono savivaldybės tarybos 2021 m. rugsėjo 29 d. sprendimą Nr. T1-252 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2022 metais vykdomai veiklai, nustatymo“ nuo 2023 m. sausio 1 d.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vedėja Daiva Mažeikienė

**PLUNGĖS RAJONO SAVIVALDYBĖS ADMINISTRACIJOS**

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL FIKSUOTŲ PAJAMŲ MOKESČIO DYDŽIŲ IR LENGVATŲ,TAIKOMŲ ĮSIGYJANT VERSLO LIUDIJIMUS 2023 METAIS VYKDOMAI VEIKLAI, NUSTATYMO“**

2022 m. spalio 3 d.

Plungė

**1. Parengto teisės akto projekto tikslai, uždaviniai, problemos esmė.** Sprendimo tikslas – nustatyti 2023 metais vykdomai veiklai, kuria gali būti verčiamasi turint verslo liudijimą, fiksuotus pajamų mokesčio dydžius (sprendimo projekto 1 priedas) ir lengvatas (sprendimo projekto 2 priedas). 2023 metams verslo liudijimo fiksuoti pajamų mokesčio dydžiai padidinti 20 proc. nuo 2022 metams nustatytų dydžių.

**2. Kaip šiuo metu yra sprendžiami projekte aptarti klausimai.** Fiksuotų pajamų mokesčio dydžių, taikomų įsigyjant verslo liudijimus 2022 metais vykdomai veiklai, sąrašas bei šių pajamų mokesčio lengvatų sąrašas yra patvirtintas Plungės rajono savivaldybės tarybos 2021 m. rugsėjo 29 d. sprendimu Nr. T1-252 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2022 metais vykdomai veiklai, nustatymo.“

**3. Kodėl būtina priimti sprendimą, kokių pozityvių rezultatų laukiama.** Norint, kad būtų užtikrinta galimybė verslo liudijimus 2023 metais vykdomai veiklai pradėti išduoti šiais metais, teikiamas sprendimo projektas, kuriuo nustatomi minėti pajamų mokesčio dydžiai bei lengvatos.

**4. Siūlomos teisinio reguliavimo nuostatos.** Sprendimo projektu teikiamas fiksuotų pajamų mokesčio dydžių, taikomų įsigyjant verslo liudijimus 2023 metais vykdomai veiklai, sąrašas (sprendimo projekto 1 priedas) bei šių pajamų mokesčio lengvatų sąrašas (sprendimo projekto 2 priedas).

**5. Pateikti skaičiavimus, išlaidų sąmatas, nurodyti finansavimo šaltinius.** 2022 metų pirmo pusmečio pajamos iš veiklos pagal verslo liudijimus – 34,2 tūkst. eurų.

2021 metų Savivaldybės biudžeto pajamos iš veiklos pagal verslo liudijimus – 40,8 tūkst. eurų (2020 m. – 33,1 tūkst. eurų). Veiklą su verslo liudijimais vykdė (vykdo) 987 gyventojai (2020 m. – 1 265 gyventojai). 246 gyventojas pasinaudojo suteiktomis lengvatomis už 6,7 tūkst. eurų (2020 m. – 314 gyventojai – už 6,9 tūkst. eurų).

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galios Plungės rajono savivaldybės tarybos 2021 m. rugsėjo 29 d. sprendimą Nr. T1-252 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2022 metais vykdomai veiklai, nustatymo“ nuo 2022 m. sausio 1 d.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Vertinimas atliekamas vadovaujantis Korupcijos prevencijos įstatymo 8 str. 1 d. 18 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.** Finansų ir biudžeto skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Klaipėdos apskrities valstybinei mokesčių inspekcijai (E. p. [klaipedos.apskr.rastai@vmi.lt](mailto:klaipedos.apskr.rastai@vmi.lt))

**11. Kita svarbi informacija.** Nėra.

Rengėja

Finansų ir biudžeto skyriaus vedėja Daiva Mažeikienė